Huilende baba langs vermoorde ouers se liggame | Maroela Media
Die polisie in Limpopo het 'n beloning van R200 000 uitgeloof vir inligting wat kan lei tot die inhegtenisneming en vervolging van die moordenaar of moordenaars van 'n jong paartjie wat die afgelope week in hul huis doodgesteek is.
Brig. Motlafela Mojapelo, polisiewoordvoerder, het gesê die 21-jarige man en sy 18-jarige lewensmaat se liggame is Dinsdagmiddag in hul huis in ga-Rapitsi gevind. Die polisie het hulle as Nius Malatji en Lusia Malapane geïdentifiseer.
"Die man se werkgewer, wat ook sy buurman is, is glo omstreeks 12:00 na die huis om na die man te soek nadat hy nie vir werk opgedaag het nie. Met sy aankoms daar het hy die rasende gehuil van 'n baba gehoor. Hy het uitgeroep, maar niemand het geantwoord nie," het Mojapelo gesê.
Hy is die huis binne waar hy die paartjie saam op hul bed in die slaapkamer aangetref het. Hul een jaar oue baba het langs hulle gelê.
Mojapelo het gesê die man het die polisie en nooddienswerkers ontbied.
Die polisie het Malatji en Malapane met verskeie steekwonde aangetref en die twee is op die toneel dood verklaar.
Die provinsiale polisiehoof in Limpopo, lt.genl. Nneke Ledwaba, het die moorde veroordeel en 'n span ondersoekers, gelei deur 'n senior offisier, ondersoek die saak.
Enigiemand met inligting kan brig. Willy Mashava by 082 451 7188 of Stop Misdaad by 08600 10111 bel.
MM julle eerste paragraaf is misleidend. Is dit die oorlede paartjie wat vervolg moet word?
Arrestasie van die oorledenes?
En hulle eis dat "BLACK LIVES MATTER"….vir wie moet dit eintlik saak maak ..? Vir Swartes ook ..?Of is hulle vrygestel van hierdie eis …..?
Nog Swart-op-swart geweld……maar die wittes moet hulle eerbiedig …!
Ek vra net… is daar ook belonings on die moordenaars van ons boere en ons mense te vang?
Of is blankes se lewens niks werd nie?
Tragies. Hoop die R200 000. doen sy werk. Sal gaaf wees as daar belonings uitgeloof word vir elke plaas moord.